*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*45. számú előterjesztés*

Bátaszék Város Önkormányzata Képviselő-testületének 2017. június 28-án,

16,00 órakor megtartandó ülésére

*a bátaszéki viziközmű-rendszer 2017. évi beruházási-felújtási-pótlási tervének módosítása*

|  |
| --- |
| **Előterjesztő:** Dr. Bozsolik Róbert polgármester    **Készítette:** Bozsolik Zoltán városüzemeltetési mb. irodavezető    **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja:**  Pénzügyi és Gazdasági Bizottság: 2017. 06. 27. |

**Tisztelt Képviselő-testület!**

*A víziközmű-szolgáltatásról szóló 2011. évi CCIX. törvény (Vksztv.) 11. §-a* szerint ***„A víziközmű-szolgáltatás hosszú távú biztosíthatósága érdekében - fenntartható fejlődés szempontjaira tekintettel - víziközmű-rendszerenként tizenöt éves időtávra gördülő fejlesztési tervet kell készíteni.”***

*A Vksztv. 11. § (2) bekezdése* szerint a felújítási és pótlási tervrészt a víziközmű- szolgáltató, a beruházási tervrészt az ellátásért felelős készíti el és jóváhagyásra benyújtja minden év szeptember 30-ig a Magyar Energetikai és Közmű-szabályozási Hivatalhoz.

A 2017. évre vonatkozó terveket az E.R.Ö.V Zrt. vezérigazgatója elkészítette. A 2017. évre elfogadandó tervek szerinti munkálatok költségét az önkormányzat a bérleti-üzemeltetési szerződésben meghatározott használati díj terhére biztosítja.

Az E.R.Ö.V. Zrt.-vel kötött bérleti üzemeltetési szerződés alapján a szolgáltató az éves értékesített vízmennyiség alapján 5 Ft/m3 + ÁFA éves használati díjat fizet az önkormányzatnak a szennyvíz, illetve vízágazat tekintetében. A használati díjak bevételeiből finanszírozhatóak a karbantartási és fejlesztési feladatok. A 2017. évre várható értékesített vízmennyiség 247 856 m3, tehát a vízágazathoz kapcsolódó használati díj 1 239 280 Ft.

A várható értékesített szennyvíz mennyiség 221 244 m3, ami 1 106 220 Ft használati díj megfizetését eredményezné.

A 2016. évre vonatkozó második féléves használati díj meghatározása és megfizetése áthúzódik a 2017. év első hónapjaira, amelyből várhatóan 1 739 762 Ft bevétel származik az önkormányzatnak.

A használati díj bevételeket ágazatonként elkülönítetten kell kezelni és csak és kizárólag az adott ágazat fejlesztési és karbantartási kiadásaira lehet felhasználni.

A határozati javaslatban szereplő 2 473 000 Ft kötelezettségvállalásnak a fentiek alapján meglesz a fedezete.

A fentiek figyelembe vételével hozta meg 224/2016.(IX.28.) számú határozatát Bátaszék Város Önkormányzat Képviselő-testülete, melyben rögzítésre kerültek a beavatkozások helyszínei:

1. Bátaszék, Bonyhádi utca ivóvízvezeték bővítés. 1 288 E Ft
2. Bátaszék, Bonyhádi u. szennyvíz gerincvezeték bővítése átemelő építéssel. 1 185 E Ft

Az aktuális információ alapján nem várható, hogy megépül ebben az évben a büntetés-végrehajtási intézet, melynek a közművel való ellátását is szolgálta volna ezen beruházás.

Mindezek alapján javasoljuk, hogy a 2017. évre vonatkozó beruházási, felújítási és pótlási terv kerüljön módosításra és a Garay utca NA 100 AC ivóvíz vezeték kiváltása, cseréje, valamint a Mozi téri szennyvíz átemelő öblözetének rekonstrukciója szerepeljen benne.

A fentiekre figyelemmel kérem az alábbi határozati javaslat elfogadását.

**H a t á r o z a t i j a v a s l a t :**

**a bátaszéki viziközmű-rendszer 2017. évi beruházási-felújítási-pótlási tervének módosítására**

Bátaszék Város Önkormányzat Képviselő-testülete;

* 1. Bátaszék település víziközmű –rendszere vonatkozásában az E.R.Ö.V. Víziközmű Zrt. szolgáltatóval egyeztetett 2017. évre vonatkozó beruházási, felújítási és pótlási tervet az alábbiak szerint hagyja jóvá:
     1. Bátaszék, Garay utca NA 100 AC ivóvíz vezeték kiváltása, cseréje 1.288 E Ft
     2. Bátaszék, Mozi téri szennyvíz átemelő öblözetének rekonstrukciója 1.185 E Ft

1. a 2017. évre elfogadott tervek szerinti munkálatok költségét az önkormányzat a bérleti-üzemeltetési szerződésben meghatározott használati díj terhére biztosítja,
2. felhatalmazza az E.R.Ö.V. Víziközmű Zrt.-t, hogy a település 2017. évre vonatkozó beruházási, felújítási és pótlási tervét a Magyar Energetikai és Közmű-szabályozási Hivatalhoz jóváhagyás végett terjessze be és az eljárásban a Hatóság előtt Bátaszék Város Önkormányzatát teljes jogkörrel képviselje,
3. felhatalmazza a város polgármesterét a meghatalmazási okirat aláírására.
4. a 224/2016.(IX.28.) számú határozatát hatályon kívül helyezi.

*Határidő:* Azonnal

*Felelős:* Kondriczné dr. Varga Erzsébet jegyző

(a határozat megküldésért) és

dr. Bozsolik Róbert polgármester

(a meghatalmazás aláírásáért)

*Határozatról értesül:* E.R.Ö.V Zrt., Szekszárd

Bátaszéki KÖH pénzügyi iroda

irattár